AlexejDobrolubov/national_council_slovak_2010 huggingface dataset:
35. schôdza NR SR - 7.deň - B. popoludní
Dátum: 2025-06-05
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

46. Ďakujem veľmi pekne za odpoveď. Ja chcem povedať, že podľa mňa celý problém spočíva v tom, že od začiatku sme žiadali vás o zverejnenie tej analýzy alebo je to jedno, nejakého proste dokumentu, ale teraz ste to povedali, že to je analýza a nič viac iné sme vlastne nežiadali. Ja plne oceňujem, že áno, sme aj spolu komunikovali, aj to bolo všetko korektné, ale to, čo tí ľudia jednoducho chcú vedieť, že naozaj to bolo urobené, tá analýza, aké sú jej výsledky, nič iné. Ja som teda sa obrátila na ministerstvo vnútra, životného prostredia, obrany, potom na ten výskumný ústav a odvšadiaľ, poviem to, že ma tak odpinkávali a vždy vlastne zaznela odpoveď, ktorý subjekt alebo ktoré ministerstvo je v tejto veci kompetentné odpovedať, ale jednoducho k tej analýze som sa nedopracovala. A toto je ten vlastne problém a jednoducho ľudia to chcú poznať. Ja tu nesedím a nepýtam tú analýzu len preto, lebo vás chcem prenasledovať, ale jednoducho to ľudia, ktorí tam bývajú, chcú vidieť zdokumentované. Od začiatku len toto od vás žiadame, ja nespochybňujem, ako bola urobená, vôbec sa nevyjadrujem k tomu, že čo bolo urobené, čo nebolo urobené, ja celý čas žiadam analýzu. A z jedného ministerstva, z druhého vždy dostanem odpoveď, že kto iný, ktorý iný orgán je zodpovedný, ktorý ju má k dispozícii, ale neviem sa k nej dostať. O toto vás žiadam asi tretí alebo štvrtý mesiac a žiadajú to občania. Nie je to preto, že dneska som sa zobudila a jednoducho vás tu chcem prenasledovať. Ďakujem veľmi pekne.
35. schôdza NR SR - 1.deň - B. popoludní
Dátum: 2025-05-27
Poslanec: Bajo Holečková, Martina (SaS)
Druh vystúpenia: Vystúpenie s faktickou poznámkou

159. Ďakujem veľmi pekne. Veľmi správne ste, pani poslankyňa, povedali, že vlastne nerozumiete tomu, že prečo, prečo o tejto dávke, pretože naozaj ona je, sa týka veľmi malého počtu a je taká, hovoríme možno, o, celý ten program je nejakých 140 miliónov navyše. Je to vlastne dávka, ktorá je najprísnejšie posudzovaná v štáte a navyše keď sa pozrieme, že koho sa tento problém týka, tak on nie je celoslovenským, napríklad môžeme hovoriť o Košickom kraji, kde máme až okolo 15-tisíc poberateľov, kdežto napríklad v Bratislavskom je to pár stoviek ľudí, osôb. Čiže pokiaľ tu máme, za mňa je to regionálny problém, tak myslím si, že celoplošné riešenia jednoducho fungovať nebudú. A tiež súhlasím s tým, že hovoriť o tom, že tento návrh príde k, vďaka nemu k znižovaniu nezamestnanosti, no jednoducho problém neobsadených miest je to, že tam, kde máme napríklad týchto ľudí, tak tam nemáme voľné pracovné miesta. Navyše tie pracovné miesta, ktoré, ktoré sú voľné, tak problém je to, že my nemáme na ne kvalifikovaných vlastne pracovníkov a to vlastne týmto zákonom alebo týmto návrhom jednoducho nevyriešime. A keď sa pozrieme, ako to funguje v iných štátoch, tak kľudne sa môžeme z toho poučiť, lebo dobrá prax už existuje a tá hovorí o tom, že je to, treba to riešiť lokálne, regionálne a naozaj treba zapojiť do toho samosprávy, ktoré sú najbližšie k tým ľuďom a potom sa môžeme vyhnúť tomu, že nám budú prepadať napríklad do toho bezdomovectva, ako tu bolo spomenuté. Ďakujem veľmi pekne.
48. schôdza NR SR - 13.deň - B. popoludní
Dátum: 2021-11-10
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

62. Pán poslanec Baška, ja oceňujem, ako sme u teba zvyknutí, tvoj vecný prístup, že si v podstate vystúpil tak, ako nie sme zvyknutí z vašej strany, možno aj preto to v Trenčianskom samosprávnom kraji funguje celkom na úrovni. Ale chcem trošku pokorigovať niektoré možno vyjadrenia. Vieme, že toto, tento boj proti optimalizácii siete nemocníc je hlavne boj Jožka Božika z Partizánskeho, ktorý, samozrejme, aj sa blížia komunálne voľby, aj, samozrejme, nikto z tých starostov a primátorov, ktorí sú v zastupiteľstve, nechcú kvázi prísť o tú svoju nemocnicu a možno aj vytvárajú strach, aby si možno zvýšili tú svoju, svoje povedomie. Neviem. Ja som sa zdržal alebo som bol proti tomuto. Povedal si tiež, že chceš, aby sme udržiavali súčasný stav. Ale však veľmi dobre vieš, že súčasný stav v nemocniciach bol katastrofálny po dvanástich rokoch vlády SMER-u. To si nemusíme my tu maľovať medové fúzy. A už keď si chcel byť tak veľmi nápomocný, tak jedno nákupné stredisko v Prievidzi napríklad ponúkalo možnosť aj vytvoriť očkovacie centrum v jeho priestoroch a pokiaľ viem, spĺňajú všetky podmienky, dokonca bezplatne, stačilo len dať ľudí, spraviť administratívu a mám informácie, že ty si to odmietol, dokonca sa obrátili aj na nás poslancov, že či by sme s tým nevedeli my pomôcť. No dúfam, že po tomto, aj teraz ja tu vyzývam alebo žiadam, aby si bol im nápomocný a pomohol zvýšiť mieru zaočkovanosti aj na Hornej Nitre, v Prievidzi, kde je táto pomerne vysoká, našťastie, sme ešte neni v čiernych číslach, ale aj takýmto spôsobom zvýšiť tú mieru zaočkovanosti. Ďakujem veľmi pekne.
48. schôdza NR SR - 13.deň - A. dopoludnia
Dátum: 2021-11-10
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

62. Pán poslanec Linhart, vy asi aj čítate tak, ako pí-še-te, lebo mi to nedáva zmysel, tieto prejavy vaše divné harabinovské, ale pome k tej veci, ktoré ste tu rozprávali. Rozprávali ste o tom, že nejaký kleptoprimátor nemôže byť stíhaný alebo nemôžu trpieť ľudia za to, že on niečo predražil. No, každopádne on keď zvýšil cenu tej bytovky alebo nejakého obydlia, tak, samozrejme, sa zvýši aj nájomná zmluva, nájomné ide hore pre týchto ľudí a väčšinou sú to sociálne prípady, ktoré platia také nájomné, že u súkromníka by to nájomné platili nižšie, čiže je namieste udeliť pokutu takémuto starostovi. Sám ste rozprával o tom, že to zneužíva, tak teraz nechápem, prečo chcete robiť pardon tomuto človeku. A ľudia majú každé štyri roky šancu zmeniť toho primátora, keď im primátor spôsobil škodu, tak sú na to komunálne voľby, aby títo ľudia mu ukázali vizitku. Ja viem, že máte záujem kandidovať v Nových Zámkoch na primátora a chcete teraz si urobiť PR, je to viac než jasné, veď my nie sme tu padnutí na hlavu, verím, že to aj ľudia v Nových Zámkoch pochopia, čo tu vy vystrájate, a zdravý rozum vyhrá nad tým, ako odpúšťať možno v 90 %, ktoré boli týmto zneužité na zlodejiny a na predražovanie svojich nehnuteľností.
48. schôdza NR SR - 12.deň - B. popoludní
Dátum: 2021-11-09
Poslanec: Žiak, Miroslav (SaS)
Druh vystúpenia: Vystúpenie v rozprave

177. Dovolím si teraz prečítať stanovisko občianskeho združenia Ethos, ktoré zastupuje neveriacich a sekulárne zmýšľajúcich ľudí. Myslím si, že aj to patrí na pôdu Národnej rady a budem takýmto ich hlasom: Vážené poslankyne, vážení poslanci, žiadame vás, aby ste odmietli návrh poslankyne Záborskej, ako aj všetky ďalšie budúce návrhy na sprísnenie interrupcií. Predložený návrh ženám nepomôže, ale, naopak, im škodí a obmedzí ich prístup k legálnym a bezpečným interrupciám. Tento návrh nie je ničím iným, než snahou čoraz menšej a čoraz agresívnejšej náboženskej skupiny nútiť prostredníctvom zákona svoje videnie sveta celej spoločnosti. Preto súčasný právny stav túto náboženskú skupinu nijako neobmedzuje v tom, aby sami žili podľa svojej viery. V súlade s Ústavou Slovenskej republiky považujeme taký postup za neakceptovateľný. Ide o umelo nastavenú tému, ktorej jediným zmyslom je vysvetliť prítomnosť jej predkladateľov v Národnej rade Slovenskej republiky. Počet interrupcií na Slovensku je najnižší v histórií a každý rok klesá. Podľa prieskumov verejnej mienky veľká väčšina ľudí na Slovensku odmieta sprísnenie tejto legislatívy. A jednotne ju odmietajú odborníci a dokonca bez ohľadu na ich náboženské vyznanie. Výskumy z celého sveta dlhodobo ukazujú, že zákazy neznížia počet interrupcií, iba ich odsunú do ilegality, čo vedie k zdravotným rizikám a úmrtiam žien. Ak by predkladateľom išlo o skutočné zníženie počtu interrupcií, sústredili by sa na spôsoby, ktoré preukázateľne znižujú mieru neželaných tehotenstiev a následných interrupcií, sexuálnu výchovu a antikoncepciu. Paradoxne však proti týmto preukázateľne funkčným riešeniam dlhodobo bojuje rovnaká skupina poslancov, aktivistov a zástupcov cirkví. Nepremyslené sprísnenie či zákaz interrupcií sa dotýka všetkých. Porušovanie práv viac ako polovice spoločnosti na základe náboženskej ideológie určitej menšiny nemôže mať v sekulárnom štáte v 21. storočí svoje miesto. Ďakujem pekne.
48. schôdza NR SR - 12.deň - B. popoludní
Dátum: 2021-11-09
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

65. Pani poslankyňa Andrejuvová, vy ste povedali, že sa zhodneme na tom, že potrat je zlý. V tomto príbehu vidíte, že tento potrat zachránil mladej slečne život, ktorá by možno spáchala samovraždu, keby to dieťa mala a zomreli by obidva ľudské životy. Rozprávate, oháňate sa tým, že chránite ľudský život, chráňte ženy najprv! A nie ľudské životy. Je psychiatrická, psychiatrická, prepáčte, som nahnevaný, psychiatrická pacientka ide k obvodnej doktorke a ona ju pošle ku kňazovi?! To kde sme?! Ateistku ide poslať ku kňazovi! Veď sa už uvedomte! Netlačte vašu ideológiu do našich životov. Verte si, choďte si do kostola, ale nestarajte sa do našich životov, nestarajte sa do ženských materníc. Nikto vám nezakazuje chodiť do kostolov. No ešte aj počas pandémie boli kostoly otvorené. Tak netlačte vašu ideológiu do Slovenska!
48. schôdza NR SR - 12.deň - B. popoludní
Dátum: 2021-11-09
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

49. Pán poslanec Mičovský, ďakujem veľmi pekne za váš kultivovaný prejav. Povedali ste, že mali by sme sa zhodnúť na viacerých veciach, aj ochrane života alebo teda pomôcť tehotným ženám. No v našich pozmeňujúcich návrhoch je niekoľko bodov, kde, si myslím, že aj vy súhlasíte, ktoré viete aj vy podporiť. Určite ste ich čítal, dokonca ste aj hovorili návrhy z našich pozmeňujúcich návrhov. Teda budem rád, keď podporíte naše pozmeňujúce návrhy a reálne nájdeme spoločnú reč aj v tejto otázke. Ďakujem pekne.
48. schôdza NR SR - 12.deň - A. dopoludnia
Dátum: 2021-11-09
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

77. Pán poslanec Šefčík, ja vždy spozorniem, ak sa niekto snaží pretláčať ideológiu, náboženstvo, vierovyznanie či do politiky, alebo verejného života. Vždy to viedlo k hrozným veciam, ktoré sa diali na obyvateľstve, či to poznáme v islamských krajinách, ale aj v stredovekých dejinách Európy. Mám príbeh človeka, ktorému vaša ideológia presne sprísnením interrupcií a vašimi rôznymi pochodmi za život takmer zničila život, ale viac ja poviem v rozprave a nebudem to rozoberať vo faktickej.
48. schôdza NR SR - 6.deň - A. dopoludnia
Dátum: 2021-10-27
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

99. Ja si dovolím doplniť úvod príhovoru pána ministra. Ja patrím k najmladším členom strany SaS od roku 2013 a známy som tým, že sa aktívne účastním každej jednej akcie, ktorú sa... v strane SaS organizuje, a neviem o tom, že by akýkoľvek kokaín alebo akékoľvek iné drogy boli v našej blízkosti. Myslím si, že ja či každý iný člen SaS môže ísť na drogový test, a vieme ísť kedykoľvek, v tomto momente, kedy sa ráno, v noci zobudíme, ale takisto by som ale chcel vyzvať aj ja napríklad pána predsedu Fica, aby išiel napríklad na antigénový test alebo protilátkový test, pardon, aby dokázal, že nie je očkovaný, ako tvrdí, a takúto výzvu voči nemu veľmi rád prijmem, ak teda on bude ochotný ísť a dokáže, že skutočne nie je očkovaný, keďže on spochybňuje očkovanie, vyzýva ľudí na neočkovanie, dokonca povedal, že pán Soros mu vypísal tú... Greenpass, takže ak prijme takúto výzvu, budem rád a dokáže pred celým národom, že on skutočne je antivaxer.
48. schôdza NR SR - 6.deň - A. dopoludnia
Dátum: 2021-10-27
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

87. Pán poslanec Foltin, spomínal si 50-tisíc ukradnutých od pána Fica, plus k tomu boli, doplním ešte, nejaké zlaté mince. Čo je to za človeka, ktorý hlása sociálny štát a len tak v kancelárii má odložených v keši 50-tisíc plus zlaté mince? A ja si myslím, že pán Fico dotiahol do dokonalosti staré známe a bradaté porekadlo alebo taký mierny vtip, že kto by tu kradol, všetci... však všetci sme tu. No v SMER-e ani toto neplatí, keď si už aj v vlastnej kancelárii kradnú peniaze so zlatom.
48. schôdza NR SR - 5.deň - B. popoludní
Dátum: 2021-10-26
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

72. Pán poslanec Blaha, ja sa vás chcem spýtať, že ako veľmi ste plakal, keď ste sa dozvedel, že bola chatovica a vás nikto nepozval. Možno ste bol niekde vzadu za chatou a naháňal ste barany, nikto nevie. Ale dlho som rozmýšľal o tom, že čo znamená vaše all for Milan. A nedávalo mi to žiadny zmysel, rozmýšľal som jeden strany, z druhej strany a potom som vlastne prišiel na to, že to nemalo byť all for Milan, ale all on Milan. A teda budem citovať, že: "Dneska je najlepšie povedať, že s tou nomináciou prišiel Lučanský, ktorý to už nevyvráti a ani nepotvrdí." Skrátka zhoďme to na Milana. Po rusky, tak aby ste aj vy rozumel - vsjo Milan - teda už chápem vašim odznakom a všetky tie argumentácie, ktorú ste teraz používal. Vy sa tu rád oháňate, aký ste vy odborník. Tu čítate knižky a ktorý, o koľko, akú máte vy vzdelanosť a neviem, aký ste publikáciu dokonca, hodnotíte ostatných, knižnú alebo publikačnú činnosť. No na to sa ale, na to funguje taký Hirschov index. Ja by som vám poslal aj link z Wikipédie. Len, bohužiaľ, je tam len prvých tridsať slovenských vedcov, ktorí sú citovaní, a nuly tam nie sú, pán Blaha, nuly tam nie sú, čiže nie ste tam. Možno vám teraz trhá očkom, ale to už neviem, nevidím vám dozadu. A verím, že vy ako náš znavý hovnocuc napíšete status tak dlhý, že sa zmestí aj na toaletný papier. A ja som si aj dovolil jeden takýto toaletný priniesť pre vás, aby ste ho mohol rovno na ten toaletný papier napísať a ho rovno použiť.
48. schôdza NR SR - 5.deň - B. popoludní
Dátum: 2021-10-26
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

12. Pán poslanec Kamenický, no mne vy prídete ako celkom príčetný človek, veď vy ste bol aj poslancom Národnej rady, vy ste bol aj ministrom, máte nejaké životné skúsenosti a vy musíte vidieť, čo sa práve teraz deje. Všetci nominanti strany SMER končia vo väzení, vaši ministri majú problém, bývalí ministri majú problémy s políciou. Veď vy musíte vnímať, že tá vaša bývalá vláda dvanásť rokov, čo tu napáchala. Ja sa čudujem, že vy ako slušný, pomerne slušný človek, že sa nesnažíte dištancovať od strany SMER, ale dokonca hájite ich politiku a útočíte na súčasnú vládu. No ja byť na vašom mieste, to robím úplne opačne. Snažil by som sa očistiť svoje meno. Ja rozumiem tomu, že vaši kolegovia to budú robiť, lebo pravdepodobne nebudú až tak čistí, ale veď vy mi prídete ako príčetný človek, ktorý pravdepodobne nemá toho za ušami a nerozumiem tomuto vášmu konaniu. Vedeli by ste mi to zodpovedať, prosím vás, na konci? Ďakujem.
48. schôdza NR SR - 5.deň - A. dopoludnia
Dátum: 2021-10-26
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

92. Pán poslanec Fico, ja oceňujem vašu odvahu, ale hlavne superschopnosť vypnúť morálku. Hlavne spomínali ste tu pána Makóa a ja si dovolím citovať z videonahrávok z vily vyvolených: "Dneska je najlepšie povedať, že s tou nomináciou prišiel Lučanský, ktorý to už nevyvráti ani nepotvrdí. A otec," teda otec pána Gašpara, teda Tibor Gašpar súčasne väznený " s Norom Bödörom v podstate len sprostredkovali to stretnutie s Imréczem. Pretože Noro Makóa poznal z toho súkromného sektoru, otec zase poznal Imréczeho, prebehlo stretnutie, kde ho zoznámil s Makóom a už Makó išiel svojou cestou." Autor je Gašpar mladší na chate s vami, pán Fico, Bödörom a Parom. Toto je viac-menej dokázané to, že sú to vaši nominanti, vaši ľudia. Vy sa tu darmo oháňate, pľujete síru, urážate, obviňujete ľudí, bagatelizujete, snažíte sa poukázať, že všetci sú zlodeji tak ako vy, ale nie, táto vláda nie sú zlodeji. Bohužiaľ, pre vás.
48. schôdza NR SR - 4.deň - A. dopoludnia
Dátum: 2021-10-22
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

140. Ďakujem pekne. Mne sa páči, ako vždy sa snažíte povedať, že vy nie ste proti tým párom rovnakého pohlavia, vy nie ste proti homosexuálom, vy nie ste homofób, ale potom predstavíte zákon a v rozprave poviete, že je to proti nim, je to proti tomu. My nechceme, aby sa brali, nechceme, nechceme. Vždy popriete to, čo tvrdíte, že nerobíte. Ja nerozumiem tejto vašej obsesii proti homosexuálom. Fakt tomu nerozumiem. Ako som už spomenul, kto má strach, že homosexuáli idú rozložiť tradičnú rodinu, tak asi by sa mali sami zamyslieť nad vlastnou orientáciou.
48. schôdza NR SR - 4.deň - A. dopoludnia
Dátum: 2021-10-22
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

132. Ďakujem veľmi pekne, budem pomaly. Pán Urban, vy ste rozprávali o kompletnej rodine. Bohužiaľ, na Slovensku je kompletná rodina viac-menej utópia, povedzme si to otvorene. Počet rozvodov rastie, to ako sú v striedavej starostlivosti, to je už bežným, bežným, bežnou praxou, striedavá starostlivosti, že raz má žena, raz má muž, tak ja neviem, na čo sa tu hráme. Namiesto toho, aby ste pomohli udržať tú rodinu, vy predkladáte zákon, ktorý je úplne nezmyselný a zbytočný. To si úplne môžme otvorene povedať. Pán Kočič, Kočiš, pardon, takých zväzkov, kde, alebo takých, takých manželstiev, kde muž zbije ženu, je, je neúrekom. Sú na to prieskumy, sú na to výskumy. Nerozumiem, prečo nepomáhate prá... práve takýmto manželstvám ich udržať, pomoc či nejakou linkou istoty pre túto ženu alebo možno nejakou právnou pomocou, policajnou pomocou pre túto ženu. Vy ich však idete dať do ústavy, že zväzok je len žena a muž v akejkoľvek forme. Vy sa potom čudujete, že my to akože prekrúcame. Nie, my len tvrdíme, hovoríme to, čo píšete vy v zákone. Keby máte snahu pomôcť týmto ľuďom, tak im chcete pomôcť udržať tradičnú rodinu podľa vašej definície. Lenže vy nie. Vy máte snahu len získať popularitu na vašich voličoch, ktorí si myslia, že tradičná rodina je len muž so ženou. Pán Ďurica, ako som už povedal, prosím vás, tak predložte návrh zákona, predložte akýkoľvek návrh, ktorý bude pomáhať týraným ženám, ženám, ktoré sú bité manželom, alebo aby sa nerozpadali manželstvá, aby sa ľudia nerozchádzali, dajte takýto návrh zákona, ktorý bude reálne riešiť situáciu, ktorá práve nastáva. Vy sa snažíte byť o tri, o štyri kroky dopredu a dávate návrhy zákonov, ktoré sú úplne zbytočné v tomto čase, ktoré neriešia danú situáciu, podľa môjho názoru sa zosmiešňujú. Keby ste mali reálnu chuť pomáhať, tak pomáhate.
48. schôdza NR SR - 4.deň - A. dopoludnia
Dátum: 2021-10-22
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

114. Pán poslanec, ja to začnem od konca. Vy ste povedal, že rodič môže byť len ten, kto dokáže splodiť to dieťa. Poznáme prípady, kedy napríklad matka ostane sama s dieťaťom a vychováva to dieťa spolu so svojou starou mamou. Ja neviem o tom, že by tieto dve ženy dokázali splodiť toto dieťa, ale to dieťa ich považuje za svojich rodičov a môže sa stať, že napríklad otec zomrie alebo matka zomrie a vychováva to dieťa otec so svojím starým otcom, resp. otcom. Takže nerozumiem vašej hystérii. Taktiež nevidím v súčasnosti, že by sa húfne adoptovali deti akýmikoľvek pármi, nielen homosexuálnymi, ale vieme, že ten proces adopcie trvá dosť dlho, a vidím, že vy preferujete, aby tieto deti skončili v detských domovoch a v osemnástich rokoch boli vykopnuté na ulicu len s nejakým základným príjmom. Taktiež nevidím, že by sa diali manželstvá párov rovnakého pohlavia. My dokonca nemáme schválené ani registrované partnerstvá pre páry aj rôzneho pohlavia, teda vy idete vykopovať otvorené dvere. Keby Monty Phyton ešte robili produkciu, tak si myslím, že vy by ste bol veľmi dobrý námet na ich rytiera bojovníka. Neviem, či ste videl túto, túto časť Zmysel života, tak vy by ste bol krásnym exemplárnym prípadom. Ďakujem.
48. schôdza NR SR - 4.deň - A. dopoludnia
Dátum: 2021-10-22
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

14. Pán poslanec Borguľa, v pléne Národnej rady máme také pravidlo, že rokovací poriadok. Dodržiavajú ho celá opozícia, aj keď niekedy sme na hrane, ale dodržiava tá opozícia tento rokovací poriadok. No a potom ste tu vy, ktorý máte vlastné pravidlá. Existuje štvrtok po druhej hodine, je hodina otázok a následne sú interpelácie. Ja si myslím, že človek s vaším vzdelaním by mohol toto sa naučiť a zvládnuť takúto vec plniť, teda interpelovať pána ministra, ak máte nejaký problém, a nevypisovať nejaké listy, dokonca ešte aj s cudzím menom. Tak, pán poslanec, ak máte problém, ja vám pomôžem napísať takýto list, alebo teda, pardon, interpeláciu, alebo správu na hodinu otázok. Môžem to dať dokonca v mojom mene za vás, keď to nie ste schopný zvládnuť vy sám.
28. schôdza NR SR - 7.deň - B. popoludní
Dátum: 2021-05-13
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

253. Ďakujem veľmi pekne, pán predseda. Vždy posledný štvrtok plenárneho zasadnutia v Štrasburgu Európsky parlament prijíma 4 rezolúcie, ktoré hovoria o porušovaní ľudských práv vo svete. To, čo som tu počula doteraz, ja si myslím, že by, od pána predsedu a od ostatných, že by napĺňalo skutkovú podstatu minimálne polovice týchto rezolúcií, sú to takisto ľudia, ktorí sú neodsúdení a väznení v mnohých krajinách sveta v neľudských podmienkach. Ja viem, že tú legislatívu treba prekopať. Nie je to len v rezorte spravodlivosti ale vo viacerých. Ale to môže trvať veľmi dlho a dovtedy tieto ľudské práva budú, budú porušované a každý jeden deň, ktorí tí zadržaní budú v takýchto podmienkach, ohrozuje dokonca nielen ich zdravie, ale ich život. Ďakujem pekne.
24. schôdza NR SR - 2.deň - B. popoludní
Dátum: 2021-02-25
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

205. Ďakujem pekne, pán podpredseda, a ďakujem všetkým kolegom, ktorí reagovali. Ja chcem pogratulovať, po prvé chcem povedať, že nepovedala som, že pokuty sú jediné. Toto je to, čo manipulujeme, čo sa manipuluje dokola, že človek povie nejakú vec a ona sa nepovie v celom kontexte. Ja som povedala, že treba aj pokuty a ja chcem zagratulovať tomu regiónu, v ktorom ste, že tam tí policajti kontrolujú. Ale v tom regióne, kde som ja alebo kde sú ďalší, keď si zoberiete, za šesť týždňov sa urobilo vo Francúzsku 20 miliónov kontrol. To znamená, že bol skontrolovaný každý tretí občan. Čiže ja nechcem nikoho, nikoho naháňať a keď si zoberiete, že ako som hovorila o tom zdravotnom stave nášho obyvateľstva, je iné, keď príde tam, kde je rozvinuté zdravotníctvo, 60 alebo 70 alebo 80-ročný človek do nemocnice, ktorý je relatívne v dobrom zdravotnom stave, ako keď príde u nás, kde máme taký vysoký počet odvrátiteľných chorôb. Čiže aj ten výsledok, výsledok bude iný a ja si neviem prečo aj všetky myšlienky, ktoré sa povedia, či už aj tuná v tomto parlamente alebo kde, tak keď je to opozično-koaličné, tak tá druhá strana vždy hľadá v tom len niečo zlé. To je podľa mňa kameň úrazu toho, tejto celej politiky, pretože musíme nájsť spoločnú reč. Inak to nepôjde, inak to vnáša nenávisť aj medzi obyvateľov a polarizáciu spoločnosti. Ďakujem pekne. (Potlesk.)